ঘূর্ণাবর্তের প্রভাব! দক্ষিণবঙ্গে ফের বৃষ্টির সম্ভাবনা

ওয়েব ডেস্ক : বেশ কিছু সময় ধরে গোটা রাজ্যে হয়ে চলেছে অবিরাম বৃষ্টি (Rain)। দক্ষিণবঙ্গের (South Bengal) পাশাপাশি উত্তরবঙ্গেও (North Bengal) ভারী বৃষ্টি হয়েছে। তবে আপাতত সেই বৃষ্টি কিছুটা হলেও থামতে চলেছে বলে জানাচ্ছে হাওয়া অফিস। তবে রাজ্যের বেশ কিছু জায়গায় হালকা বৃষ্টিপাতের সম্ভাবনা রয়েছে।

আলিপুর আবহাওয়া দফতর সূত্রে খবর, ঘূর্ণাবর্তের কারণে এই বৃষ্টি হওয়ার সম্ভাবনা রয়েছে। দক্ষিণ বাংলাদেশ, ওড়িশার উত্তর ভাগে একটি ঘূর্ণাবর্ত রয়েছে। অন্যদিকে ওড়িশার উপরও দিয়ে একটি অক্ষরেখাও গিয়েছে। সেই কারণে দক্ষিণবঙ্গে বৃষ্টিপাত (Rain) হচ্ছে। বৃহস্পতিবারের পাশাপাশি শুক্রবারও কলকাতা (Kolkata) সহ দক্ষিণবঙ্গে বেশ কিছু জেলায় বৃষ্টিপাতের সম্ভাবনা রয়েছে। বইতে পারে ৩০ থেকে ৪০ কিলোমিটার বেগে দমকা হাওয়া।

আরও খবর : নির্বাচন কমিশনের বিরুদ্ধে বিস্ফোরক অভিযোগ মুখ্যমন্ত্রীর

শনিবারও দক্ষিণবঙ্গের বিভিন্ন জেলায় হালকা থেকে মাঝারি বৃষ্টির আশঙ্কা রয়েছে বলে জানাচ্ছে হাওয়া অফিস। আগামীকাল হালকা বৃষ্টির (Rain) সম্ভাবনা রয়েছে। কিন্তু প্রশ্ন হচ্ছে, কবে থামবে বৃষ্টি? আবহাওয়া দফতর জানাচ্ছে, বৃষ্টিপাত থামতে আরও কিছুটা সময় লাগতে পারে। আগামী সপ্তাহের শেষের দিকে বদলাতে পারে পরিস্থিতি।

অন্যদিকে উত্তরবঙ্গের (North Bengal) উপর থেকে গিয়েছে ভারী দুর্যোগ। তবে এখন আর তেমন বৃষ্টি হবে না বলে জানাচ্ছে হাওয়া অফিস। তবে সেখানকার বেশ কিছু জেলাতে হালকা বৃষ্টিপাতের সম্ভাবনা রয়েছে। ফলে এ নিয়ে আলাদা কিছুর চিন্তা নেই।

অন্যদিকে এই বৃষ্টির কারণে শহর কলকাতায় (Kolkata) তাপমাত্রা কিছুটা কমেছে। গরম থাকলেও, তা খুব একটা বেশি নেই। আরও কিছুদিন এই আবহাওয়া থাকবে বলে মনে করা হচ্ছে। শুক্রবার কলকাতার সর্বোচ্চ তাপমাত্রা ৩১ ডিগ্রি সেলসিয়াস ও সর্বনিম্ন তাপমাত্রা ২৬ ডিগ্রি সেলসিয়াসের আশেপাশে থাকতে পারে।