অবশেষে বাংলা থেকে বিদায় নিচ্ছে বর্ষা!

ওয়েব ডেস্ক : বাংলার আকাশ থেকে সরছে দুর্যোগের মেঘ। পাকাপাকিভাবে বিদায় নিতে চলেছে বর্ষা (Monsoon)। আবহাওয়া দফতর জানাচ্ছে, বর্ষা বিদায়ের সবরকম অনুকূল পরিবেশ তৈরি হয়েছে। পশ্চিমবঙ্গ বাদ দিয়ে উত্তরাখণ্ড, উত্তরপ্রদেশ, মহারাষ্ট্র, মধ্যপ্রদেশ, বিহার, ঝাড়খণ্ড, ছত্তিশগড়, সিকিম, ওড়িশা, তেলঙ্গানা থেকেও বিদায় নিচ্ছে বর্ষা।

তবে দক্ষিণ-পশ্চিম বঙ্গোপসাগরে রয়েছে একটি ঘূর্ণাবর্ত। যার কারণে উত্তরবঙ্গে (North Bengal) বেশ কিছু জেলায় হালকা থেকে মাঝারি বৃষ্টিপাতের সম্ভাবনা রয়েছে। সেই তালিকায় রয়েছে দার্জিলিং, জলপাইগুড়ি, কালিম্পং, আলিপুরদুয়ার। এই সব জেলাগুলিতে কুয়াশাও দেখা যেতে পারে। অন্যদিকে রবিবার দক্ষিনবঙ্গে (South Bengal) বেশকিছু জেলায় বৃষ্টিপাত হলেও, সোমবার থেকে আর তেমন বৃষ্টির সম্ভাবনা নেই। সব জেলাতেই শুষ্ক থাকতে চলেছে আবহাওয়া।

আরও খবর : দুর্গাপুর কাণ্ডে মুখ্যমন্ত্রীর বক্তব্যে তীব্র কটাক্ষ বিরোধী দলনেতার, কি বললেন?

অন্যদিকে, গোটা দেশে এবার আগমন হতে চলেছে শীতের (Winter)। অক্টোবর শেষে নভেম্বরেই অনুভূত হতে থাকে শীতের আমেজ। এদিকে তুষারপাত শুরু হয়েছে কাশ্মীর, হিমাচল প্রদেশের বড় অংশ তো বটেই, তুষারপাত দেখা গিয়েছে উত্তরাখণ্ডেও। এমনকি তুষারপাত হয়েছে সিকিমেও। আবহাওয়া দফতর জানাচ্ছে, এভাবে অক্টোবরের শুরুতে পশ্চিমী ঝঞ্ঝা সাধারণত দেখা যায় না। আর এই তুষারপাতের কারণে ঠান্ডা আবহাওয়ার সৃষ্টি হয়েছে দিল্লি ও পাঞ্জাবের বেশ কিছু অংশে।

এদিকে মৌসম ভবন জানিয়েছে, লা নিনার প্রভাবে চলতি বছর গোটা দেশে স্বাভিকের থেকে বেশি ঠান্ডা পড়বে। ফলে এবার দেখার বিষয় বাংলায় কবে থেকে শীতল বাতাসের আগমন ঘটে। তবে ইতিমধ্যে জেলার দিকে ভোর ও সন্ধ্যার সময় হালকা শীতের (Winter) অনুভূতি বোঝা যাচ্ছে। চলতে মাসের শেষের দিকে কুয়াশা পড়ারও সম্ভাবনা রয়েছে।