ধীরে ধীরে শীত বাড়ছে বাংলায়! নামছে পারদও

ওয়েব ডেস্ক : ধীরে ধীরে শীত (Winter) পড়ছে বাংলায়। রবিবার অনেকটা নেমে গেল তাপমাত্রা। রাত ও ভোরের দিকে ঠান্ডা ভালোই বোঝা যাচ্ছে। এর ফলে বহু মানুষ ইতিমধ্যে গরম জামাকাপড় পড়তে শুরু করে দিয়েছে। পশ্চিমের জেলাগুলিতে শীত আরও বেশি। আলিপুর আবহাওয়া দফতর সূত্রে খবর, আগামী কয়েকদিনের মধ্যে পারদ আরও নামবে। তবে উত্তরবঙ্গের (North Bengal) বেশ কিছু জেলায় বৃষ্টির সম্ভাবনা রয়েছে।

হাওয়া অফিস সূত্রে খবর, দক্ষিণবঙ্গে (South Bengal) এই মুহুর্তে কোনও রকমের বৃষ্টির সম্ভাবনা নেই। অন্যদিকে কলকাতাতেও (Kolkata) তাপমাত্রার পতন দেখা গিয়েছে, শনিবার দিনের তাপমাত্রা কমে হয় ৩০.৬ ডিগ্রি সেলসিয়াস। অন্যদিকে আজ কলকাতা ও সংলগ্ন এলাকায় সর্বোচ্চ চাপমাত্রা থাকতে পারে ৩০ ডিগ্রি সেলসিয়াসের আশেপাশে। সর্বনিম্ন থাকতে পারে ২০ ডিগ্রি সেলসিয়াসের কাছে।

আরও খবর : কলকাতায় আজ থেকে শীত? কোথায় কেমন থাকবে আবহাওয়া দেখুন

তবে আবহাওয়া দফতর জানাচ্ছে, সোমবার রাতে সর্বনিম্ন তাপমাত্রা নেমে যেতে পারে ১৯ ডিগ্রির নীচে। বুধবার তা পৌঁছতে পারে ১৮ ডিগ্রিতে। বুধবার থেকে আগামী সপ্তাহ পর্যন্ত তাপমাত্রা ১৮ ডিগ্রির আশেপাশেই থাকতে পারে। এর পাশাপাশি ধীরে ধীরে নামতে শুরু করবে সর্বোচ্চ তাপমাত্রাও। অন্যদিকে চলতি বছর শীত জাঁকিয়ে পড়ার পূর্বাভাসও দিয়েছে আবহাওয়া দফতর। অন্যদিকে আরও একটি ঘূর্ণাবর্ত তৈরি হচ্ছে বঙ্গোপসাগরে। তার প্রভাব পড়ে কি না, সেদিকেও আবহ বিজ্ঞানীরা নজর রাখছেন।

অন্যদিকে শনিবার উত্তরবঙ্গের (North Bengal) বেশ কয়েকটি জায়গায় বৃষ্টি হয়েছে। তবে দার্জিলিং ও কালিম্পং জেলায় হালকা বৃষ্টির সম্ভাবনা রয়েছে। এর পাশপাশি কুয়াশার দাপট দেখা যেতে পারে দার্জিলিং, কালিম্পং, আলিপুরদুয়ার, জলপাইগুড়ি, কোচবিহার জেলায়। সেখানকার তাপমাত্রা কমতে পারে ২-৪ ডিগ্রি সেলসিয়াস।