ফের নিম্নচাপের ভ্রুকুটি! ভারী বৃষ্টির সম্ভাবনা দক্ষিণবঙ্গে

ওয়েব ডেস্ক : শুরু হয়েছিল সোমবার রাত থেকে। সেই মেঘভাঙা বৃষ্টি (Rain) সারা রাত চলেছে। মঙ্গলবার কাজে বেরিয়েই দুর্যোগের মধ্যে পড়েছিলেন সাধারণ মানুষ। কোথাও হাঁটু পর্যন্ত, আবার কোথাও কোমর পর্যন্ত জল। যার ফলে মঙ্গলবার বেশ সমস্যার সম্মুখীন হয়েছেন সাধারণ মানুষ। তবে এই দুর্যোগ থামার নেই। কারণ ২৫ সেপ্টেম্বর বৃহস্পতিবার চতুর্থীর দিনে নতুন করে উত্তর-পশ্চিম এবং মধ্য বঙ্গোপসাগর এলাকায় একটি নিম্নচাপ (Depression) তৈরি হবে। তার ফলে বৃষ্টি আরও বাড়তে পারে বলে আশঙ্কা করা হচ্ছে।

আবহাওয়া দফতর সূত্রে খবর, ২৫ সেপ্টেম্বর বৃহস্পতিবার চতুর্থীর দিনে নতুন করে উত্তর-পশ্চিম এবং মধ্য বঙ্গোপসাগরে নিম্নচাপ (Depression) তৈরি হবে। তা পশ্চিমে এগিয়ে শুক্রবার অর্থাৎ পঞ্চমির দিন গভীর নিম্নচাপে পরিণত হবে। এর প্রভাবে ওড়িশা ও উত্তর অন্ধ্রপ্রদেশে ভারী বৃষ্টির সম্ভাবনা রয়েছে। আর রবিবার, ষষ্ঠীর দিন বাংলার উপকূল সংলগ্ন জেলাগুলিতে হালকা থেকে মাঝারি বৃষ্টিপাতের সম্ভাবনা রয়েছে।

আরও খবর : RSS-এর ১০০ বছর পুর্তিতে কৃষ্ণগঞ্জে ডাকা হয় মহা মিছিল

অন্যদিকে বুধবার বুধবার পূর্ব ও পশ্চিম মেদিনীপুর, দক্ষিণ ২৪ পরগনা এবং বাঁকুড়া ও ঝাড়গ্রামে ভারী বৃষ্টির (Rain) সম্ভাবনা রয়েছে বলে জানিয়েছে আবহাওয়া দফতর। সঙ্গে বইতে পারে ৩০ থেকে ৪০ কিলোমিটার বেগে ঝোড়ো হাওয়া। বুধবার দক্ষিণবঙ্গে হলুদ সতর্কতা জারি করা হয়েছে। তার পর বৃহস্পতিবার ও শুক্রবার সব জেলাতেই বৃষ্টির সম্ভানা রয়েছে। শনিবার বাঁকুড়া, পূর্ব-পশ্চিম মেদিনীপুর, হাওড়া এবং দক্ষিণ ২৪ পরগনা ভারী বৃষ্টি হতে পারে।

তবে দক্ষিণবঙ্গ বৃষ্টির জলে ভেসে গেলেও, উত্তরবঙ্গে তেমন ভারী বৃষ্টির (Rain) সম্ভাবনা নেই। বেশ কিছু জেলায় হালকা থেকে মাঝারি বৃষ্টিপাত হতে পারে। তবে শুক্রবার পার্বত্য এলাকায় ভারী বৃষ্টির সম্ভাবনা রয়েছে বলে জানাচ্ছে আবহাওয়া দফতর।